OpenLLM-France/wikimedia huggingface dataset:
# Cal Marquet (l'Arboç)

Cal Marquet és una obra modernista de l'Arboç (Baix Penedès) protegida com a Bé Cultural d'Interès Local.

## Descripció

És un edifici de tres plantes separades per cornises. Tot ell és emblanquinat i decorat amb maó, així com rodejat per una tanca. Els baixos presenten la porta d'entrada i tres finestres, totes les obertures són d'arc rebaixats. La planta principal té tres portes balconeres d'arc rebaixat i barana de maó. La segona planta presenta també tres portes balconeres d'arc rebaixat però amb barana de ferro. L'edifici és rematat per una cornisa i una barana de caràcter modernista. Al costa esquerra, l'edifici presenta, a nivell de la planta noble, una bonica galeria modernista sostinguda per unes columnes salomòniques fetes de maó. Damunt, i a nivell de la segona planta, hi ha un terrat amb barana típica de l'edifici.

## Referències

* ↑ «Cal Marquet». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 gener 2019].

## Enllaços externs

* «Cal Marquet». Mapa de recursos culturals. Diputació de Tarragona.
# Cachar

«Cachar» té aquests significats:
* Districte de Cachar, divisió administrativa de l'Índia a l'estat d'Assam
* Districte de North Cachar Hills, divisió administrativa d'Assam amb capital a Haflong
* North Cachar Hills District Council, cos administratiu del districte d'Assam (Índia)
# Cacera del tresor

Una cacera del tresor és un recurs educatiu amb possibilitats didàctiques i competencials que es pot utilitzar en totes les àrees i nivells educatius. Consisteix a desenvolupar una unitat didàctica o un nucli d'activitat concret utilitzant les tecnologies de l'aprenentatge i del coneixement a l'aula. A més, aconsegueixen despertar l'interès de l'alumnat i permeten treballar diferents continguts segons el ritme d'aprenentatge de cada alumne.

## Estructura

* Capçalera : Conté el títol de la cacera, l'àrea, el nivell al qual s'adreça, el nom i el correu electrònic de l'autor/ra i una o diverses imatges relacionades amb el tema.
* Introducció : Consisteix a presentar a l'alumnat, de forma breu, clara i motivadora, la unitat didàctica o nucli d'activitat que volem treballar.
* Preguntes : En aquest apartat es plantegen una sèrie de preguntes numerades amb l'objectiu que els estudiants, després de fer una recerca guiada a Internet, hi donin resposta.
* La gran pregunta : Consisteix a plantejar una o més activitats pràctiques que portin a l'alumnat a aplicar els coneixements adquirits i també a realitzar nous aprenentatges.
* Recursos d'Internet : Conté un recull de pàgines web, prèviament seleccionats per l'educador/a, que serviran d'ajut per trobar les respostes a les preguntes plantejades. També permeten aprofundir en el tema.
* Avaluació : Inclourem una rúbrica per avaluar els coneixements assolits. La rúbrica pot ser utilitzada tant per avaluar el producte final (la gran pregunta) com el procés seguit per realitzar-lo.

## Referències

* ↑ Lluelles Perera, Maria del Mar «Les caceres del tresor, un recurs competencial». Revista Guix Tic número 27, 01-05-2009, pàg. 2.
* ↑ Les caceres del tresor, un recurs competencial. Maria del Mar Lluelles Perera
* ↑ Caceres interdisciplinàries. Maria del Mar Lluelles Perera

## Enllaços externs

* Les caceres del tresor del Projecte Implica't+, Exemples de guies didàctiques de caceres del tresor
* Les caceres del tresor d'en Sebastià Capella
* Descobreix les caceres del tresor, Maria del Mar Lluelles
* Les novetats al bloc. Núria Coma i Maria del Mar Lluelles
# Bulbul embridat cuaverd

El bulbul embridat cuaverd (Bleda eximius) és una espècie d'ocell de la família dels picnonòtids (Pycnonotidae). Habita la malesa de la selva de l'Àfrica Occidental, des del sud-est de Sierra Leone, a través de Libèria i Costa d'Ivori fins a Ghana. El seu estat de conservació es considera gariebé amenaçat.

## Referències

* ↑ «Bulbul embridat cuaverd». Cercaterm. TERMCAT, Centre de Terminologia. Rev. 11 setembre 2023 (català)
* ↑ «Bulbuls» (en anglès). IOC World Bird List Version 13.2. International Ornithologists' Union, 01-07-2023. [Consulta: 28 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 612. ISBN 978-84-16728-37-4.
* ↑ BirdLife International. «Green-tailed Bristlebill. Bleda eximius» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 11 setembre 2023].
# Cambra de gas

La cambra de gas és un local hermèticament tancat on hom injecta gasos tòxics o asfixiants per a provocar la mort. Fou utilitzada en el camps de concentració nazis per exterminar persones (el gas emprat en aquest cas fou l'anomenat Zyklon B) i com a mètode d'execució per a condemnats a la pena de mort.

## Referències

* ↑ «Cambra de gas». Gran Enciclopèdia Catalana. Barcelona: Grup Enciclopèdia Catalana.
# Caja Navarra

Caja Navarra o CAN era una caixa d'estalvis navarresa amb seu a Pamplona. Caja Navarra es va fusionar mitjançant un Sistema de Protecció Institucional amb CajaCanarias, Caja de Burgos i Cajasol creant Banca Cívica, el 2012 Banca Cívica va ser absorbida per CaixaBank i actualment aquesta antiga caixa d'estalvis és una fundació de caràcter especial accionista minoritària de l'entitat bancària liderada per «La Caixa».

## Referències

* ↑ «El grupo Banca Cívica nacerá como sexta caja española en abril de 2010» (en castellà). Diario de Navarra, 19-12-2009. [Consulta: 17 octubre 2010].
* ↑ «Cajasol se une al SIP de Banca Cívica para crear el cuarto grupo de cajas de ahorro» (en castellà). cotizalia, 11-11-2010. Arxivat de l'original el 14 de novembre 2010. [Consulta: 12 novembre 2010].
* ↑ «La fusión de Caixabank y Banca Cívica no convence a los inversores» (en castellà). El Mundo, 27-03-2012. [Consulta: 1r abril 2012].

## Vegeu també

* Confederació Espanyola de Caixes d'Estalvis
# Cal Farré de la Plaça

Cal Farré de la Plaça és una obra de Bell-lloc d'Urgell (Pla d'Urgell) protegida com a Bé Cultural d'Interès Local.

## Descripció

Cal Ferrer de la Plaça està situat al bell mig de la plaça major. Es tracta d'un immoble que consta de planta baixa, dues plantes pis i golfes. Les obertures són allargades, excepte a les golfes on trobem òculs de forma el·líptica. A la planta baixa hi ha dos accessos.
Al centre de la façana del primer pis trobem una tribuna emmarcada amb sengles balcons. La part superior de la tribuna fa de balcó en el pis de dalt.

## Referències

* 1 2 «Cal Farré de la Plaça». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 agost 2021].
# Camí de la Mineta de Martorell

El Camí de la Mineta de Martorell és un camí del terme de Reus a la comarca catalana del Baix Camp. També se'l coneix com a Camí de Castellvell o Camí vell de Castellvell.
Surt de la carretera de Reus a Castellvell en direcció nord i passa pel damunt del Pont de Calderons per a trobar-se amb el Camí dels Cinc Ponts i d'allí fer cap a Castellvell. Era, en gran part, l'antic camí de Reus a Castellvell. La Urbanització d'El Pinar ha trasbalsat tot aquell sector, sobretot allà on hi havia la bifurcació on se separava la branca que va a Castellvell de la que va als Cinc Ponts. També se n'hi diu Camí (del Pont) de Calderons. Fins a Castellvell coincideix amb l'antic Camí de Reus a Prades.
La Mineta de Martorell abocava l'aigua en una bassa a l'oest del camí, abans d'arribar al Pont de Calderons. La bassa ara és una piscina de propietat privada. A començaments del segle xx, l'indret era conegut perquè s'hi anaven a fer berenades els dies de festa. D'aquesta mina encara n'agafen aigua a Castellvell.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 330-331 i 160. ISBN 8486387655.
# Camí de la Pedra Estela

El Camí de la Pedra Estela és un camí del terme de Reus a la comarca catalana del Baix Camp.
S'inicia al Passeig de Misericòrdia i travessa l'avinguda de sant Bernat Calvó, s'encreua després amb el Camí dels Morts vora del Mas del Barrera, passa vora el Mas de Borràs, d'on n'arrenca cap a ponent el Camí de la Font del Carbonell, i baixa fins al Mas de Valls. A la vora d'aquest camí van descobrir un sepulcre romà, ja en terres del Mas de Valls. El nom del camí és relativament recent, cosa que fa pensar que pot venir dels descobriments d'enterraments d'època romana fets a finals del segle xviii o començaments del XIX. Antigament es deia "Camí de l'Aljub" o "de la Capella".

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 419. ISBN 8486387655.
# Línia evolutiva de Kabuto

Aquesta línia evolutiva de Pokémon inclou Kabuto i Kabutops.

## Kabuto

Kabuto és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus roca i aigua. Evoluciona en Kabutops. En el joc Pokémon Go es necessiten 50 caramels de Kabuto per evolucionar-lo a Kabutots.

## Kabutops

Kabutops és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus roca i aigua. Evoluciona de Kabuto.

## Referències

* 1 2 3 «Kabuto» (en anglès). pokemon-index, 2010. [Consulta: 26 abril 2013].
* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Kabuto a Bulbapedia (anglès)
* Kabutops a Bulbapedia (anglès)
Espècies de Pokémon :
# Campionat del món de ciclisme en pista de 1911

El Campionat Mundial de Ciclisme en Pista de 1911 es va celebrar a Roma (Itàlia). En total es va competir en 4 disciplines: 2 de professionals i 2 d'amateurs.

## Resultats
### Professional

| Prova | | | |
| Velocitat individual | Thorvald Ellegaard Dinamarca | Léon Hourlier França | Julien Pouchois França |
| Darrere moto | Georges Parent França | Louis Darragon França | Jimmy Moran Estats Units |

### Amateur

| Prova | | | |
| Velocitat individual | William Bailey Regne Unit | Angelo Feroci Itàlia | Guido Gasparinetti Itàlia |
| Darrere moto | Leon Meredith Regne Unit | Bertus Mulckhijze Països Baixos | Pietro Lori Itàlia |

## Medaller

| Pos. | País | Or | Plata | Bronze | Total |
| 1 | Regne Unit | 2 | 0 | 0 | 2 |
| 2 | França | 1 | 2 | 1 | 4 |
| 3 | Dinamarca | 1 | 0 | 0 | 1 |
| 4 | Itàlia | 0 | 1 | 2 | 3 |
| 5 | Països Baixos | 0 | 1 | 0 | 1 |
| 6 | Estats Units | 0 | 0 | 1 | 1 |

## Enllaços externs

* Resultats a la web de l'UCI
* World Championship Track Cycling (anglès)
# Can Coll (Riells del Fai)

Can Coll era una masia del poble de Riells del Fai, en el terme municipal de Bigues i Riells, a la comarca catalana del Vallès Oriental.
Les seves restes es troben a l'extrem nord-est del terme municipal, en el vessant de ponent del Puiggraciós, a l'esquerra del torrent del Pollancre i a prop i a ponent del Collet de Can Tripeta. Queda també al sud de Can Berga Vell i al sud-oest de Can Carbassot.
Malgrat la seva pertinença al terme municipal de Bigues i Riells, no pertanyia a cap de les dues parròquies d'aquest terme, sinó a la veïna parròquia de Sant Pau de Montmany, pertanyent al Figueró i Montmany.
Es tractava d'una construcció popular del segle xviii.
Està inclosa en el Catàleg de masies i cases rurals de Bigues i Riells.

## Referències

* ↑ Catàleg de masies i cases rurals

## Enllaços externs

* Can Coll en el seu entorn, a l'Institut Cartogràfic de Catalunya
# Lluís III de Wittelsbach

Lluís III de Wittelsbach o de Baviera (9 d'octubre de 1269 - 9 d'octubre de 1296) va ser duc de la Baixa Baviera des 1290-1296 com co-regent amb el seu germans Otó III (V de Baviera) i Esteve I de Wittelsbach o de Baviera.
Lluís va néixer a Landshut, i era fill d'Enric XIII (I de Wittelsbach), duc de Baviera i d'Isabel d'Hongria. Els seus avis materns eren Béla IV d'Hongria i Maria Lascarina.
Quan Enric XIII va morir el febrer de 1290, els seus tres fills va governar junts la Baixa Baviera: Otó III (V), Lluís III, i Esteve I.
Lluís fou conegut per les seves despeses excessives a la cort que va portar a un augment d'impostos. Estava casat amb Isabel, filla de Frederic III, duc de Lorena, però va morir sense fills el 1296.

## Referències

* Fundació de Genealogia Medieval
# Can Coll (Santa Maria de Martorelles)

Can Coll és una masia de Santa Maria de Martorelles (Vallès Oriental) inclosa a l'Inventari del Patrimoni Arquitectònic de Catalunya.

## Descripció

Masia de planta rectangular amb el carener perpendicular a la façana, porta en forma d'arc de mig punt. El conjunt ha estat modificat tantes vegades que ha perdut tota la gràcia. Les finestres han estat tapades i recobertes, arrebossades i emblanquinades, que no se sap que hi pot haver dessota. La façana principal conserva un rellotge de sol en força bon estat. A la part posterior de la casa hi adossats diversos cossos de forma més o menys rectangulars que servien de quadres i cors; són fetes amb còdols i morter i pedres més regulars a les cantonades. Al davant de la casa hi ha un pati tancat.

## Referències

* ↑ «Can Coll». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 juny 2020].
# Maceo Plex

Eric Estornel (Flower Mound, 6 de novembre de 1978), més conegut pels seus noms artístics Maceo Plex, Maetrik i Mariel Ito, és un DJ i productor de música techno establert a Barcelona. És conegut pel seu estil de producció divers influenciat principalment pel house i el techno, però també per elements d'electro i tech house. És un discjòquei habitual de les discoteques eivissenques Space, Amnesia i, des del 2016, Pacha.

## Discografia
### Àlbums d'estudi

* Life Index (Crosstown Rebels, 2011)
* Journey to Solar (Ellum Audio, 2016)
* Solar (Lone Romantic, 2017)
* Mutant Series (Ellum Audio, 2019)

## Com a Maetrik
### Àlbums d'estudi

* Quality Exertion (Treibstoff, 2002)
* Casi Profundo (Treibstoff, 2005)
* My Cyborg Depths (com a Mariel Ito, SCSI-AV, 2005)

## Referències

* ↑ «Lone Romantic: The Dance World According to Maceo Plex».
* ↑ «Maceo Plex protagonitza la nostra 'Avantguarda'». Betevé, 07-06-2019. [Consulta: 27 setembre 2022].
* ↑ Burns, Todd L. «Maceo Plex: Sleazy Rider». Resident Advisor, September 6, 2012. [Consulta: December 11, 2014].
# Lapa de Gargantáns

La Lapa de Gargantáns és un menhir datat del neolític, situat a la parròquia de Gargantáns, al municipi gallec de Moraña. Fou descobert el 1958 i a causa de les seues característiques, úniques a Galícia, l'adoptaren com a icona de l'escut de Moraña.

## Característiques

Té 1'92 m d'alçada i 50 cm de diàmetre; té forma cònica i la seua base, quadrada, es troba tallada, per la qual cosa és probable que l'alçada originària fora major. Té en la superfície gravades una vintena de cassoletes, al costat d'unes marques en forma d'angle i dues línies serpentejants.
La paraula “lapa”, en gallec, entre altres accepcions designa una pedra que assenyala un enterrament; la seua funció exacta, però, es desconeix, i alguns arqueòlegs la relacionen amb signes funeraris, religiosos o commemoratius, o antigues fites territorials entre tribus.
Entre aquest menhir i l'església romànica de San Martiño de Gargantáns hi ha les restes d'un castre conegut com castre de Paraños, que es troba completament desfigurat, i hui és una zona de plantació d'espècies arbòries de ràpid creixement.

## Referències

* ↑ «Moraña rupestre». Arxivat de l'original el 2018-06-12. [Consulta: 31 agost 2019].
* ↑ «Menhir - Lapa de Gargantáns».
# Pilota d'Or 1987

El premi Pilota d'Or 1987, atorgat al millor futbolista europeu de l'any, a criteri d'un panell de periodistes esportius d'arreu dels territoris membres de la UEFA, fou entregat a Ruud Gullit el 29 de desembre de 1987.

## Classificació

| Posició | Nom | Club | Nacionalitat | Punts |
| 1 | Ruud Gullit | AC Milan | Països Baixos | 106 |
| 2 | Paulo Futre | FC Porto Atlètic de Madrid | Portugal | 91 |
| 3 | Emilio Butragueño | Reial Madrid | Espanya | 61 |
| 4 | Míchel | Reial Madrid | Espanya | 29 |
| 5 | Gary Lineker | FC Barcelona | Anglaterra | 13 |
| 6 | John Barnes | Liverpool FC | Anglaterra | 10 |
| 6 | Marco van Basten | AC Milan | Països Baixos | 10 |
| 8 | Gianluca Vialli | UC Sampdoria | Itàlia | 9 |
| 9 | Bryan Robson | Manchester United FC | Anglaterra | 7 |
| 10 | Klaus Allofs | Olympique de Marsella | RFA | 6 |
| 10 | Glenn Hysén | ACF Fiorentina | Suècia | 6 |
| 12 | Manuel Amoros | AS Monaco | França | 5 |
| 12 | Lothar Matthäus | Bayern de Múnic | RFA | 5 |
| 14 | Mark Hateley | AS Monaco | Anglaterra | 4 |
| 14 | Toni Polster | Torino FC | Àustria | 4 |
| 14 | Ian Rush | Juventus FC | Gal·les | 4 |
| 17 | Pierre Littbarski | 1. FC Köln | RFA | 3 |
| 17 | Paul McGrath | Manchester United FC | República d'Irlanda | 3 |
| 17 | Jean-Marie Pfaff | Bayern de Múnic | Bèlgica | 3 |
| 17 | Oleksandr Zavarov | FC Dinamo de Kíev | Unió Soviètica | 3 |
| 21 | Peter Beardsley | Liverpool FC | Anglaterra | 2 |
| 21 | Józef Młynarczyk | FC Porto | Polònia | 2 |
| 21 | Rinat Dasayev | FK Spartak Moscou | Unió Soviètica | 2 |
| 21 | Preben Elkjær | Hellas Verona | Dinamarca | 2 |
| 21 | Gheorghe Hagi | Steaua București | Romania | 2 |
| 21 | Heinz Hermann | Neuchâtel Xamax | Suïssa | 2 |
| 21 | Ally McCoist | Rangers FC | Escòcia | 2 |
| 21 | Rodion Cămătaru | Dinamo București | Romania | 2 |
| 21 | Peter Shilton | Derby County FC | Anglaterra | 2 |
| 30 | Alessandro Altobelli | Inter de Milà | Itàlia | 1 |
| 30 | Glenn Hoddle | AS Monaco | Anglaterra | 1 |
| 30 | Sokol Kushta | Flamurtari | Albània | 1 |
| 30 | Dimitris Saravakos | Panathinaikos FC | Grècia | 1 |
| 30 | Rudi Völler | AS Roma | RFA | 1 |
Font: http://www.francefootball.fr/Ballon Or 1987

## Referències

* ↑ Pierrend, José Luis. «European Footballer of the Year ("Ballon d'Or") 1987», 22-06-2005.

## Enllaços externs

* France Football Web oficial
# Alosa aestivalis

Alosa aestivalis és una espècie de peix de la família dels clupeids i de l'ordre dels clupeïformes.

## Morfologia

* Els mascles poden assolir 40 cm de llargària total i 200 g de pes.
* Nombre de vèrtebres: 47-53.

## Reproducció

Fresa en rius d'aigua dolça o salabrosa, els ous són pelàgics i demersals i les larves es desenvolupen en rius d'aigua dolça o salabrosa.

## Alimentació

Es nodreix de peixets, copèpodes i gambetes.

## Depredadors

És depredat per Hippoglossus hippoglossus, Cynoscion regalis, Morone saxatilis, Pomatomus saltator i Squalus acanthias.

## Paràsits

És parasitat per acantocèfals i nematodes.

## Distribució geogràfica

Es troba a l'Atlàntic occidental: des de Nova Escòcia fins a Florida (41°N - 25°N, 84°W - 60°W de latitud).

## Vàlua comercial

Es comercialitza fresc i en salaó.

## Longevitat

Pot viure fins als 8 anys.

## Referències

* ↑ BioLib (anglès)
* 1 2 3 4 «Alosa aestivalis» (en anglès). FishBase. Froese, Rainer; Pauly, Daniel (editors).
* ↑ Robins, C.R. i G.C. Ray 1986. A field guide to Atlantic coast fishes of North America. Houghton Mifflin Company, Boston, Estats Units 354 p.
* ↑ Jones, P.W., F.D. Martin i J.D. Hardy, Jr. 1978. Development of fishes of the Mid-Atlantic Bight. An atlas of eggs, larval and juvenile stages. Vol. 1. Acipenseridae through Ictaluridae. U.S. Fish Wildl. Ser. Biol. Serv. Program FWS/OBS-78/12. 336 p.
* ↑ FishBase (anglès)
* ↑ Bigelow, H.B., M.G. Bradbury, J.R. Dymond, J.R. Greeley, S.F. Hildebrand, G.W. Mead, R.R. Miller, L.R. Rivas, W.L. Schroeder, R.D. Suttkus i V.D. Vladykov 1963. Fishes of the western North Atlantic. Part three. New Haven, Sears Found. Mar. Res., Yale Univ.
* 1 2 Whitehead, P.J.P. 1985. FAO species catalogue. Vol. 7. Clupeoid fishes of the world (suborder Clupeioidei). An annotated and illustrated catalogue of the herrings, sardines, pilchards, sprats, shads, anchovies and wolf-herrings. Part 1 - Chirocentridae, Clupeidae and Pristigasteridae. FAO Fish. Synop. 125(7/1):1-303.
* ↑ Hugg, D.O. 1996. MAPFISH georeferenced mapping database. Freshwater and estuarine fishes of North America. Life Science Software. Dennis O. and Steven Hugg, 1278 Turkey Point Road, Edgewater (Maryland), Estats Units.
# Llengua Nǁng

El Nǁng o Nǁŋ!ke, sovint conegut pel nom del seu dialecte N|uu (N|huki), és una llengua en extrem risc d'extinció de Sud-àfrica, inclosa dins de les llengües tuu i parlada l'any 2013 per tres persones del dialecte Nǀuu i dues del dialecte ǁʼAu. L'any 2020, aquesta xifra va baixar a dos parlants. Ja no es parla diàriament, perquè els parlants viuen a diferents pobles.
El nom dialectal ǂKhomani és utilitzat per a tot el poble originalment parlant d'aquesta llengua per part del govern sud-africà, però els descendents dels parlants de ǂKhomani, una variant extinta, ara parlen khoi-khoi.

## Referències

* ↑ Pumza Fihlani «Trying to save South Africa's first language». , 30-08-2017.
* ↑ Menan du Plessis. The Khoisan Languages of Southern Africa, 2019.
# Marc Noni Arri Mucià

Marc Noni Arri Mucià (llatí: Marcus Nonius Arrius Mucianus) va ser un magistrat romà del segle iii.
Només és conegut per aparèixer mencionat als Fasti com un dels cònsols que va exercir el càrrec l'any 201 sota l'emperador Septimi Sever.

## Referències

* ↑ [https://quod.lib.umich.edu/m/moa/acl3129.0002.001/1128?page=root;rgn=full+text;size=100;view=image;q1=MucianusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 1118. ]
# Província de Gikongoro

la província de Gikongoro era una de les 12 antigues províncies (intara) de Ruanda i era situada al sud-oest del país. L'antiga província tenia una àrea d'uns 2.146 kilòmetres quadrats i una població estimada de 467.300 habitants (dades de 2002) abans de la seva dissolució durant la reforma de gener de 2006. Juntament amb les províncies de Butare i Gitarama va formar la nova província del Sud, amb capital a Nyanza.

## Enllaços externs

* Rwandagateway.org Arxivat 2007-09-27 a Wayback Machine.
# Pimelodella pallida

Pimelodella pallida és una espècie de peix de la família dels heptaptèrids i de l'ordre dels siluriformes.

## Morfologia

Els mascles poden assolir els 9,4 cm de llargària total.

## Distribució geogràfica

Es troba a Amèrica: Colòmbia.

## Referències

* ↑ ITIS (anglès)
* ↑ Eigenmann C. H. & Eigenmann R. S. 1888. Preliminary notes on South American Nematognathi. I. Proc. Calif. Acad. Sci. (Ser. 2) v. 1 (pt 2). 119-172.
* ↑ BioLib (anglès)
* 1 2 FishBase (anglès)

## Bibliografia

* Bockmann, F.A. i G.M. Guazzelli 2003. Heptapteridae (Heptapterids). p. 406-431. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.